गुड्स शेड में 30 दिन का ब्लॉक, होगा सीसी का काम
गुड्स शेड के साथ नए एफओबी के आसपास के कच्चे इलाके में जल्द सीमेंट-क्रांक्रीट हो जाएगा। इसके लिए गुड्स शेड में 20 से 30 दिन ब्लॉक रहेगा। यानी इस दौरान गुड्स शेड से लोडिंग-अनलोडिंग नहीं होगी। इसका विकल्प भी खोजा जा रहा है। लगभग 58 लाख रुपए की लागत होने वाला सीसी वर्क गुड्स शेड के बीच बिछे ट्रैक के दोनों तरफ होगा। इसके अलग-अलग समय में दो बार ब्लॉक लिया जाएगा। सोमवार को सीनियर डीसीएम केके सिन्हा ने अधिकारियों के पूरे गुड्स शेड एरिया घूमकर वास्तविक स्थिति देखी। साथ ही योजना बनाई की वाहनों की आवाजाही भी जारी रहे और काम भी हो जाए। उनके साथ डीईएन पीके व्यास, एईएन आलोक श्रीवास्तव, आईओडब्ल्यू मोबिन खान सहित अन्य अधिकारी मौजूद थे।
निर्माणाधीन पे एंड यूज टॉयलेट भी देखे- सीनियर डीसीएम ने नए बनाए जा रहे पे एंड यूज टॉयलेट का भी निरीक्षण किया। साथ ही अधिकारियों से कहा कि गुणवत्ता के साथ ड्रेनेज और पानी की ठीक से व्यवस्था की जाए, ताकी गंदगी ना फैले। रेलवे प्लेटफॉर्म 4 और 7 पर दो पे एंड यूज टॉयलेट बना रही है।
hin_Deva hin_Deva hin_Deva